ΜΙΑ ΣΕΙΡΑ ΤΟΥ NETFLIX
Στάσου!
Σταμάτα αμέσως!
Έλα εδώ!
Άσε με!
Θα χτυπήσεις. Ακίνητος!
Τι πρόβλημα έχεις; Δεν έκανα τίποτα κακό!
Τότε, γιατί το έσκασες;
Το έσκασες επειδή ξέρεις τι έκανες.
Να πάρει! Έχετε ένταλμα;
Πες μου. Έχετε ένταλμα;
Θες να δεις ένταλμα;
Πολλές αστυνομικές σειρές βλέπεις.
Σταμάτα. Θα τα πείτε στο τμήμα.
Χωρίς ένταλμα είναι παράνομη η σύλληψη.
Παράνομη σύλληψη; Δεν ξέρεις τι λες.
Είναι επείγον.
Είναι ύποπτος φυγής, πρέπει να τον συλλάβουμε.
Δεν χρειάζεται ένταλμα. Κατάλαβες;
Ακόμα κι έτσι να είναι,
ισχύει το Άρθρο 200-5 του Νόμου Ποινικών Διαδικασιών.
"Κατά τη σύλληψη, ο αστυνομικός
ενημερώνει τον ύποπτο για την κατηγορία,
τον λόγο της σύλληψης, το δικαίωμα σε δικηγόρο
και επιτρέπει να δικαιολογηθεί".
Λέγονται και Δικαιώματα Μιράντα. Δεν τα ξέρετε;
Δηλαδή, με συνέλαβαν παράνομα;
Η αστυνομία συνέλαβε παράνομα έναν πολίτη!
Τα βιντεοσκοπείτε όλα αυτά;
Ανεβάστε τα στα κοινωνικά μέσα.
Τι θες κι ανακατεύεσαι στη δουλειά της αστυνομίας;
Δικηγόρος είσαι;
-Ναι. -Τι;
Γου Γιουνγκ-γου, δικηγόρος στη Χανμπάντα.
Διαβάζεται ορθά κι ανάποδα.
Άννα, Σάββας, Σέρρες, σοφός, Γου Γιουνγκ-γου.
-Επιθεωρητή Παρκ, βγάλε τις χειροπέδες. -Τι;
Ελευθέρωσέ τον!
Εντάξει.
Λοιπόν, κύριε Γιανγκ Τζέονγκ-ιλ.
Από αυτήν τη στιγμή, συλλαμβάνεστε.
Έχετε δικαίωμα να μη μιλήσετε και να ορίσετε δικηγόρο.
Ρωτήστε το δικαστήριο αν σας συλλάβαμε νόμιμα.
-Θέλετε κάτι άλλο; -Όχι.
Δεν τον ενημερώσατε για τις κατηγορίες.
Για τον οιονεί βιασμό ανάπηρου ατόμου.
-Τι; -Σοβαρολογείτε;
-Θεέ μου. -Τον παλιάνθρωπο.
Αυτό το κάθαρμα
επιτέθηκε σεξουαλικά σε μια γυναίκα με νοητική υστέρηση!
Τελειώσαμε, λοιπόν;
ΥΠΟΘΕΣΗ 10 ΑΣ ΠΕΡΙΜΕΝΕΙ ΤΟ ΧΕΡΑΚΙ ΧΕΡΑΚΙ
Τι;
Ήρθες στ' αλήθεια.
Σ' ευχαριστώ πολύ.
Δεν ξέρεις πόσο ικέτεψα τους γονείς μου
να βρουν τη δικηγόρο Άννα Σάββας.
Είσαι διάσημη! Είσαι σε όλες τις εφημερίδες.
Η πρώτη αυτιστική δικηγόρος στην Κορέα, η Άννα Σάββας!
Με λένε Γου Γιουνγκ-γου.
Φυσικά, το ξέρω.
Αλλά για κάποιον λόγο, θέλω να σε λέω δικηγόρο Άννα Σάββα.
Μπορώ;
Όχι. Να με λέτε κυρία Γου Γιουνγκ-γου.
Εντάξει, Γιουνγκ-γου.
Κύριε Γιανγκ Τζέονγκ-ιλ.
Κατηγορείστε για οιονεί βιασμό ατόμου με αναπηρία.
Ξέρετε πόσο αυστηρή είναι η ποινή γι' αυτό;
Η ποινή για βιασμό είναι τρία ή περισσότερα έτη φυλάκισης,
αλλά ο βιασμός ατόμου με αναπηρίες
είναι ισόβια ή εφτά χρόνια κάθειρξη, το λιγότερο.
Γι' αυτό, κόψτε τα "Άννα" και "Σάββας".
Ξέρετε σε πόσο άσχημη κατάσταση είστε;
Δεν έκανα κάτι κακό.
Ναι, πέρασα μια ΚΝ με την ΤΜΓ, αλλά δεν τη βίασα.
Βιασμός δεν είναι όταν χτυπάς, βρίζεις και εξαναγκάζεις τον άλλον;
"ΤΜΓ";
"ΚΝ";
Ναι.
Έτσι λέω τη Χε-γέονγκ.
"ΤΜΓ"
"Τρελή Με τον Γιανγκ".
Και "ΚΝ" σημαίνει…
Ξέρετε,
"Καυτή Νύχτα".
Ήταν ανάγκη να χρησιμοποιήσετε τη λέξη "τρελή"
για κάποια με νοητική υστέρηση;
Κι εκείνη έτσι με λέει.
"ΤΜΧ".
"Τρελός Με τη Χε-γέονγκ".
Τι;
Αν θέλατε κάτι παρόμοιο, γιατί δεν το κάνατε "ΤΜΣ";
Το θύμα λέγεται Σιν Χε-γέονγκ. Ή μπορείτε να το κάνετε…
Κυρία Γου.
Έχει σημασία αυτό τώρα;
Όχι.
Η Χε-γέονγκ κι εγώ
αγαπιόμαστε.
Βιαστής και θύμα;
Καμία σχέση.
Γνωρίζουμε ότι δεν χρησιμοποιήσατε βία ούτε την απειλήσατε
με σκοπό να συνευρεθείτε.
Αυτό είπε κι η κυρία Σιν στην αστυνομία.
Αλλά μπορεί να υπάρξει σεξουαλικό αδίκημα και χωρίς βία.
Η κατηγορία λέγεται οιονεί βιασμός.
Στην υπόθεσή μας,
ο Νόμος περί Ειδικών Σεξουαλικών Εγκλημάτων…
Σωστά! Τα ΕΣΕ!
Ξέρω τι είναι αυτό! Το έλεγε συνέχεια η εισαγγελέας!
Παράγραφος 4, Άρθρο 6.
"Άτομο που έχει σεξουαλική επαφή με άλλο άτομο
εκμεταλλευόμενο τη μη αντίσταση
λόγω σωματικής ή νοητικής αναπηρίας, δύναται να τιμωρηθεί".
Η εισαγγελέας πιστεύει ότι εκμεταλλευθήκατε
τη νοητική υστέρηση της κυρίας Σιν.
Δεν εκμεταλλεύτηκα τίποτα!
Δεν είμαι τέτοιος άνθρωπος!
Βάλατε τη Σιν Χε-γέονγκ να εκδώσει πιστωτική κάρτα
και να πληρώσει τα έξοδα του ραντεβού. Μιλάμε για εκατομμύρια.
-Αυτό δεν είναι εκμετάλλευση; -Ακούστε.
Θεέ μου.
Η Χε-γέονγκ είναι πλούσια.
Οπότε, κέρασε το αγόρι της.
Έγκλημα είναι;
Γιατί μπήκατε στον Εουλρίμ χωρίς να είστε ανάπηρος;
Ο σύλλογος συστήνεται ως "Ομάδα ατόμων
με νοητική υστέρηση,
αναπτυξιακές αναπηρίες και αυτισμό".
Το έκανα για καλό σκοπό.
Τέτοιες ομάδες ζητούν συχνά εθελοντές.
Ήμουν μέλος στον Εουλρίμ, εκεί γνώρισα τη Χε-γέονγκ.
Την ερωτεύτηκα κεραυνοβόλα.
Γιατί δεν με πιστεύει κανείς;
Επειδή η Χε-γέονγκ είναι ανάπηρη;
Δεν έχω αναπηρία και αγαπώ κάποια με νοητική υστέρηση.
Τόσο απίστευτο είναι;
Ποιος το είπε αυτό; Εμείς…
Τα άτομα με αναπηρία είναι ευγενικά και αθώα.
Είναι άνθρωποι που αξίζουν να αγαπηθούν.
Η κυρία Άννα Σάββας ξέρει.
Έτσι δεν είναι;
Πού βρήκες μια τόσο δύσκολη υπόθεση;
Στη γραμμή δύο του μετρό.
Μπορώ ήδη να φανταστώ τι έγινε.
Έκανες φιγούρα και μίλησες για παράνομες συλλήψεις κι εντάλματα.
Είμαι σίγουρος.
Γι' αυτό λένε
ότι δεν πρέπει να φαίνεται ότι είσαι δικηγόρος.
Στο εξής, θα προσπαθήσω να μη φαίνεται ότι είμαι δικηγόρος.
Οι σεξουαλικές επιθέσεις γίνονται συνήθως κάπου απόμερα, έτσι;
Πολύ συχνά, το μόνο στοιχείο είναι η κατάθεση του θύματος.
Πώς θα υπερασπιστείτε τον κατηγορούμενο;
Θα διαψεύσουμε την κατάθεση του θύματος.
Όμως, το θύμα έχει νοητική υστέρηση.
Φυσικά,
η κατάθεσή της είναι πιθανό να έχει ασάφειες και ασυνέπειες.
Όμως, όποιες κι αν είναι οι συνθήκες,
πρέπει να αμφισβητήσετε την αξιοπιστία του θύματος.
Είναι δυσάρεστη θέση για έναν δικηγόρο.
Μήπως να αφήσουμε την υπόθεση;
Αν τον αναλάβει μικρότερο γραφείο, θα γλιτώσει και τη μεγάλη προμήθεια.
Ίσως είναι καλύτερη επιλογή για τους γονείς του κυρίου Γιανγκ.
Δεν είναι κακή ιδέα. Τι λες εσύ, κυρία Γου;
Θέλω…
να υπερασπιστώ τον κύριο Γιανγκ Τζέονγκ-ιλ.
Γιατί;
Μπορεί να λέει αλήθεια.
Πίστεψες τις ανοησίες του;
Θέλω…
να τον πιστέψω.
Θέλω να είναι αλήθεια ότι εκείνος κι η κυρία Σιν
αγαπιούνται πραγματικά.
Αν θες τόσο να πιστέψεις τον κατηγορούμενο,
να τον αναλάβεις.
Ανάλαβε εσύ την υπόθεση.
Εντάξει.
Κι εσύ μαζί, κυρία Τσόι.
Ορίστε;
Είναι εύκολο να παρασυρθείς όταν θες να πιστέψεις κάποιον.
Συνεργαστείτε και κάντε της "όπα όπα",
για να μην κάνει κάποιο λάθος.
"Όπα, όπα";
Όπα. Παρακαλώ.
Τέλεια.
Θέλω όλες τις λεπτομέρειες.
Για τον αέρα, το φως, τα σύννεφα, τον άνεμο, τη θερμοκρασία, την υγρασία.
Λοιπόν…
Μ' αρέσεις.
Μ' αρέσεις πολύ
και νιώθω…
Νιώθω ότι θα κάνω εμετό.
Του αρέσεις τόσο που αρρώστησε!
Φωνάξτε τον γιατρό! Καλέστε ασθενοφόρο!
Εμπρός; Άμεση Δράση;
Τι; Είστε η Άμεση Δράση του Έρωτα;
Τέλεια.
Το πρόβλημα είναι τι κάνουμε μετά.
Τώρα που ο ένας θέλει τον άλλον.
Τι κάνω τώρα;
Τι του απάντησες όταν σου είπε ότι του αρέσεις;
Να σου πω…
Άννα, Σάββας, Σέρρες, σοφός, σταθμός Γεοκσάμ.
Στον σταθμό Γεοκσάμ.
Κυρία Γου!
Δηλαδή, σου έκανε εξομολόγηση κι εσύ το έσκασες;
Έφυγε η κακούργα.
Γύρισε την πλάτη στον έρωτα.
Θόλωσε το μυαλό μου.
Ήθελα απλώς να ξεφύγω.
Ήμουν αγενής, έτσι;
Δεν θα έλεγα ότι φέρθηκες αγενώς…
Μάλλον παράξενα.
Ξέχνα το. Κάνε κάτι τώρα πριν χειροτερέψει η κατάσταση.
Τι να κάνω;
Φτιάξ' τα μαζί του.
Πώς γίνεται να τα φτιάξεις με κάποιον, επειδή είπε ότι του αρέσεις;
Βγείτε πρώτα μερικά ραντεβού να γνωριστείτε.
Πώς θα το κάνω αυτό;
Να βγεις ραντεβού;
Δεν είναι κάτι το σπουδαίο.
Πας για φαγητό, για τσάι,
σινεμά ή καραόκε.
Κάνετε κάτι για να περάσετε ωραία.
Αν το ψάξεις, θα βρεις πολλές ιδέες.
Δες εδώ.
Τριχωτό Αφεντικό, αν και δεν έχεις κοπέλα, ξέρεις πολλά.
Βγαίνεις ραντεβού στη φαντασία σου;
Στο εξής, θα γίνω πιο επιθετική.
Ξέρεις κάποιον καλό να μου γνωρίσεις;
Θα τον γοητεύσω.
Θα γίνεις επιθετική και θα γοητεύσεις κάποιον;
Μπορώ να σκεφτώ κάποιον.
Έχει ευγενικούς τρόπους.
Στο τραπέζι, στο αμάξι,
σ' αφήνει να περπατάς στη μέσα μεριά
και κουβαλάει πράγματα.
Αλήθεια;
Θες να σου γνωρίσω μια κοπέλα;
-Τι; -Κι εγώ;
Θέλω κι εγώ κάποιον.
Είναι σαν άγγελος μια ανοιξιάτικη μέρα, και πρόσφατα μου είπε
ότι θέλει να γοητεύσει ένα καλό παιδί.
Να γοητεύσει κάποιο καλό παιδί, σαν ανοιξιάτικη μέρα, άγγελος;
Θεέ μου, ακούγεται καταπληκτική.
Κι εγώ;
Τι θα γίνει μ' εμένα;
Εσύ…
Πες μου.
Πότε θα μου τη γνωρίσεις;
Πρέπει να κάνω δίαιτα.
Εγώ προηγούμαι.
Να σας πω…
ΚΕΝΤΡΙΚΟ ΔΙΚΑΣΤΗΡΙΟ ΤΗΣ ΣΕΟΥΛ
Ολοκληρώσαμε.
Κυρία συνήγορε.
Αρχίστε την εναρκτήρια αγόρευση.
Με συγχωρείτε.
Να με υπερασπιστεί η κυρία Άννα Σάββας;
Τι;
Όλοι
μας κοιτάνε.
Δεν θα μας κοιτάνε πια, αν γίνεις η δικηγόρος μου.
-Τι; -Ναι. Ο κατηγορούμενος έχει δίκιο.
Κυρία Γου, κάνε την εναρκτήρια αγόρευση.
Να μη φανεί ως δίκη μιας ανάπηρης με κάποιον μη ανάπηρο.
Δεν θα αγορεύσετε;
Με συγχωρείτε. Θα ξεκινήσουμε αμέσως.
Θυμάσαι τι είπες στην πρώτη σου δίκη;
Να σε συγχωρήσουν που είσαι αυτιστική. Έτσι ξεκίνα.
Έχω Διαταραχή Αυτιστικού Φάσματος.
Ναι.
Οπότε, συγχωρέστε με αν τα λόγια ή οι πράξεις μου δεν βγάζουν νόημα.
ΕΝΟΡΚΟΙ
Ο κατηγορούμενος αρνείται όλες τις κατηγορίες.
Ο κατηγορούμενος κύριος Γιανγκ και το θύμα
έχουν ερωτική σχέση
και συνευρέθηκαν συναινετικά.
-Τι; -Ψέματα!
-Συναινετικά; -Αγάπη το λες αυτό;
-Τι λες; -Τι ανοησίες είναι αυτές;
Θεέ μου.
Ησυχία στην αίθουσα!
Δεν ξέρετε να φέρεστε στο δικαστήριο;
Ο κύριος Γιανγκ Τζέονγκ-ιλ και η κυρία Σιν Χε-γέονγκ
χρησιμοποίησαν μια εφαρμογή για ζευγάρια, την Αλκονγκνταλκόνγκ.
Στις 13 Μαρτίου, συνομίλησαν στην εφαρμογή
κι είπαν τα εξής.
Τον κατηγορούμενο τον φωνάζουν "ΤΜΧ" δηλαδή "Τρελός Με τη Χε-γέονγκ".
Και "ΤΜΓ" είναι το χαϊδευτικό του θύματος. Δηλαδή, "Τρελή Με τον Γιανγκ".
Είναι κρίμα που δεν χρησιμοποίησαν κι οι δύο το επώνυμο ή τα μικρό τους.
Τέλος πάντων,
δείτε προσεκτικά τη συζήτησή τους.
ΤΜΧ, ΚΟΙΜΗΘΗΚΕΣ ΚΑΛΑ; ΠΑΜΕ ΓΙΑ ΚΚ ΚΑΙ ΚΓΔΑ;
"Πάμε για ΚΚ και ΚΓΔΑ;"
"ΚΚ" σημαίνει "Κέρμα Καραόκε".
σημαίνει "Κοτόπουλο Για Δείπνο Απόψε;" Είναι συντομεύσεις.
Το "ΚΝ" σημαίνει "Καυτή Νύχτα" κι αναφέρεται στη συνουσία.
Και τι σημαίνει το "ΝΤΡΠ, ΝΤΡΠ";
Ποιο;
-Τι; -Ναι.
Λέτε γι' αυτό που γράφουν
μετά το "Δεν ξέρω, δεν ξέρω";
Ναι.
Τι είναι αυτό;
Νομίζω ότι σημαίνει "ντρέπομαι".
Έχουν γράψει και "ΠΤ Μπορείς;" και "Μου ΛΠΣ".
Αυτά τα καταλαβαίνω.
Δεν χρειαζόμουν εξηγήσεις.
Σύμφωνα με την κατάθεση της κυρίας Σιν, η εισαγγελία ισχυρίζεται
ότι στις 12 Μαρτίου, μία μέρα πριν από τα μηνύματα,
ο κύριος Γιανγκ Τζέονγκ-ιλ επιτέθηκε σεξουαλικά στην κυρία Σιν.
Η συνομιλία, όμως, ξεκινά με το "Κοιμήθηκες καλά;"
και τελειώνει με το "Μου ΛΠΣ". Μοιάζει με συζήτηση
μεταξύ θύματος και δράστη;
Γιατί να μην τη δούμε
σαν μια τρυφερή συζήτηση ανάμεσα σε δύο ερωτευμένους;
Κοίτα λίγο το νόημα!
Τα χαϊδευτικά και το "Μου λείπεις" δεν δείχνουν έρωτα.
Αυτό το κάθαρμα αποπλάνησε τη Χε-γέονγκ,
την πήγε σε καραόκε και έφαγαν κοτόπουλο!
Την πήγε και σε μοτέλ!
Ήθελε να περάσει καλά!
Μα, τι συμβαίνει σήμερα;
Αν συνεχίσετε να μιλάτε χωρίς άδεια,
θα απομακρυνθείτε.
Κύριε πρόεδρε, είναι η μητέρα του θύματος.
Ήταν λάθος της που μίλησε χωρίς την άδειά σας, αλλά…
Έτσι ξεγέλασε την κόρη μου το κάθαρμα.
Τα γράφει όλα εκεί μέσα. Κι εσείς τι λέτε;
Ότι μιλούσαν σαν ζευγαράκι;
Είστε και δικηγόρος, δεν καταλαβαίνετε τη διαφορά;
Κυρία μου!
Ησυχία, είπα!
Καθίστε.
Για την κυρία Γου;
Ναι. Την τελευταία φορά
είπες ότι έχεις πληροφορίες γι' αυτήν.
Σωστά. Αλλά δεν είναι κάτι.
Έλα. Τι ξέρεις;
Άλλα λέει η έκφρασή σου.
Λοιπόν…
Κάποιος έγραψε στον πίνακα ανακοινώσεων
ότι η CEO ήταν συμφοιτήτρια με τον πατέρα της Γου,
γι' αυτό προσλήφθηκε στη Χανμπάντα.
Αυτό ήταν όλο;
Τι; Ναι.
Τίποτα για την Τε Σου-μι;
Την Τε Σου-μι;
Φαίνεται πως η κυρία Γου
είναι κόρη της Τε Σου-μι.
Τι;
Ποιος το είπε αυτό;
Σου αρέσω…
ακόμα;
Ναι, μ' αρέσεις.
Και με πλήγωσες έτσι όπως έφυγες.
Ναι.
Σχετικά μ' αυτό…
Συγγνώμη.
Αν σου αρέσω ακόμα,
τι λες να γνωριστούμε καλύτερα πριν γίνουμε κι επίσημα ζευγάρι;
Ναι, καλή ιδέα.
Έκανα μια λίστα με πράγματα που κάνουμε στα ραντεβού.
ΤΙ ΚΑΝΟΥΜΕ ΣΤΑ ΡΑΝΤΕΒΟΥ
Θεέ μου.
Είναι πολλά.
-Ναι. -Λοιπόν…
Δεν έγραψες ότι θα σε πάω σπίτι;
Τι;
Δεν το έγραψα.
Αλήθεια;
Να το προσθέσω;
Θα σε πάω σπίτι σήμερα.
Εντάξει.
Πρόσθεσέ το…
-Εντάξει. -Πάμε.
Άρα, υποθέτω…
ότι το να σε πάω χεράκι χεράκι στο σπίτι δεν είναι στη λίστα, έτσι;
Όχι. Και να το είχα γράψει, μου είναι δύσκολο να σου κρατάω το χέρι.
Κι ο πατέρας μου ήθελε να με πιάνει απ' το χέρι,
αλλά εγώ άντεχα μόνο 57 δευτερόλεπτα.
Αλήθεια;
Τι θα γίνει αν δώσεις το χέρι σου παραπάνω;
Θέλω να το κάνω μόνο όσο αντέχω.
Μάλιστα, κατάλαβα.
Θες να μου κρατήσεις το χέρι,
έστω και για 57 δεύτερα;
Είσαι σίγουρη;
Δεν μπορώ.
Ναι.
Εντάξει.
Συγγνώμη.
Όχι, δεν πειράζει.
Απλώς θα σε πάω σπίτι.
Μπορεί να περιμένει.
Ας περιμένει το χεράκι χεράκι.
Ποιος είναι ο βαθμός της νοητικής υστέρησης του θύματος;
Να σας πω…
Η κυρία Σιν Χε-γέονγκ έχει ήπια νοητική υστέρηση με IQ 65.
Μέσω εκπαίδευσης, μπορεί να έχει κοινωνική ζωή και δουλειά.
Έχει την αναπτυξιακή ηλικία 13χρονης, σαν παιδί έκτης δημοτικού.
Αυτή είναι η κατάθεση που έδωσε το θύμα
στην αστυνομία.
Την έχετε δει;
Ως ψυχίατρος, ποια η γνώμη σας γι' αυτήν την κατάθεση;
Γενικά, θεωρώ ότι είναι αξιόπιστη.
Οι περιγραφές των συνθηκών της επίθεσης είναι λεπτομερείς
και οι σκέψεις και τα συναισθήματά της εκφράζονται με συνέπεια.
Οι σκέψεις και τα συναισθήματα του θύματος;
Δηλαδή;
"Στην αρχή του σεξ, ένιωσα άσχημα.
Φοβήθηκα.
Σκέφτηκα ότι θα με μαλώσει η μητέρα μου".
Εκφράζεται με σαφήνεια.
Τότε, γιατί το θύμα δεν αντιστάθηκε στον κατηγορούμενο;
Ο λόγος υπάρχει στην κατάθεση και δεν χρειάζεται να κάνω υποθέσεις.
"Είπα όχι και ταράχτηκε. Ήταν έτοιμος να κλάψει.
Είπε ότι δεν τον αγαπούσα αληθινά".
Τα άτομα με νοητική στέρηση είναι πολύ ευάλωτα στη βία,
στην εκμετάλλευση των σχέσεών τους ή στην ψεύτικη στοργή.
Το θύμα φοβήθηκε ότι θα χαθεί η σχέση τους,
αν αρνιόταν να κάνει σεξ.
Κι είναι πολύ πιθανό να μην ήξερε εξαρχής πώς να αρνηθεί.
Ολοκλήρωσα.
Συνήγορε, έχετε τον λόγο.
Μάρτυρα.
Είδατε τις συνομιλίες μεταξύ του κατηγορουμένου και της κυρίας Σιν;
Όχι, δεν τις έχω δει.
Σύμφωνα με την εισαγγελία,
ο κατηγορούμενος βίασε την κυρία Σιν στις 12 Μαρτίου.
Εκείνη τη μέρα
η κυρία Σιν έγραψε το εξής στον κατηγορούμενο.
Διαβάζετε τις υπογραμμισμένες προτάσεις;
"Σ' αγαπώ. Μου λείπεις.
Περίμενα εδώ και ώρα να μου στείλεις μήνυμα.
Θέλω να είμαστε μαζί για πάντα".
Είναι εκφράσεις γεμάτες στοργή
και δεν γράφτηκαν μόνο στις 12 Μαρτίου.
Η συνομιλίες τους
είναι γεμάτες εκφράσεις αγάπης της κυρίας Σιν
μέχρι τη μέρα που συνελήφθη και σταμάτησε η επικοινωνία τους.
Τι έχετε να πείτε γι' αυτό;
Είναι φοβερά…
στενάχωρο.
Ορίστε;
Όλοι θέλουμε να αγαπήσουμε και να αγαπηθούμε.
Το ίδιο ισχύει και για όσους έχουν νοητική υστέρηση.
Η επιθυμία τους αυτή είναι ακόμα μεγαλύτερη.
Τις περισσότερες φορές,
δεν λαμβάνουν από άλλους την προσοχή ή τη στοργή που θα ήθελαν.
Δεν φαίνεται και στις εκφράσεις αγάπης που χρησιμοποιεί η κυρία Σιν;
Το πρόβλημα με τα άτομα με νοητική υστέρηση,
είναι ότι σε πολλές περιπτώσεις μπερδεύουν
την ανηθικότητα με την αγνή στοργή.
Κάποιες φορές δεν μπορούν να ξεχωρίσουν φυσιολογικές
και ανάρμοστες σχέσεις.
Υπό αυτήν την έννοια, δεν μπορούμε να πούμε ότι η κυρία Σιν
είναι απόλυτα ικανή ν' αποφασίζει, όσον αφορά το σεξ.
Μόλις είπατε ότι η κατάθεση της κυρίας Σιν είναι συνεπής και λεπτομερής.
Αλλά τώρα λέτε
ότι δεν ξεχωρίζει τις φυσιολογικές από τις ανάρμοστες σχέσεις.
Μπορεί να γράφει αξιόπιστες δηλώσεις,
αλλά δεν μπορεί να αποφασίζει αν θέλει να κάνει σεξ.
Δεν είναι πολύ ασαφής η διάγνωση αυτή;
Ποια ακριβώς είναι η κατάσταση της κυρίας Σιν;
Αναφέρομαι…
στην ικανότητα αυτοπροστασίας.
Όλοι μπορούν να βιώσουν μια σχέση,
που στο τέλος θα αποδειχθεί απατηλή, ψεύτικη ή βίαιη.
Αλλά οι περισσότεροι μπορούν να προστατευθούν από κάτι τέτοιο
και να προσπαθήσουν να μην επαναλάβουν το ίδιο λάθος.
Είναι διαφορετικό όταν υπάρχει η αναπηρία της κυρίας Σιν Χε-γέονγκ.
Παρ' όλο που έχει την ικανότητα να κάνει αξιόπιστες δηλώσεις,
δεν έχει τη δύναμη να προστατευθεί
από τις κακόβουλες προθέσεις του κατηγορουμένου.
Δεν θεωρώ τη διάγνωσή μου αντιφατική.
Θέλετε να μου πείτε κάτι;
Ναι.
Αλλά…
Χε-γέονγκ!
Σιν Χε-γέονγκ!
Λοιπόν…
Είμαι μόνη μου όταν πηγαίνω στη ΣΜ.
Τι κάνεις μόνη σου;
Θεέ μου.
"ΣΜ";
Γιουνγκ-γου.
Μόλις μου είπε η εισαγγελέας ότι ο Γιανγκ Τζέονγκ-ιλ το έχει ξανακάνει.
Τι;
Η αστυνομία τον ερεύνησε και βρήκε ότι είχε ξανά σχέση με ανάπηρη
σε μια άλλη οργάνωση.
Αλήθεια;
Μα, δεν υπήρχε κάτι στο ποινικό του μητρώο.
Δεν της είχε επιτεθεί σεξουαλικά.
Το πρόβλημα ήταν ότι ξόδεψε πολλά μέσω της πιστωτικής της.
Ο Γιανγκ Τζέονγκ-ιλ την πλήρωσε, το θύμα συμβιβάστηκε
κι η αστυνομία έκλεισε την έρευνα.
Πότε έγινε αυτό;
Δεν έχει πολύ καιρό. Πέρυσι.
Λοιπόν…
πρέπει να δω τον κύριο Γιανγκ Τζέονγκ-ιλ.
Είναι αλήθεια;
Να σου πω, Γιουνγκ-γου…
Κατηγορούμενε.
Σταματήστε να της απευθύνεστε με το μικρό της.
Δεν μ' αρέσει αυτό.
Κυρία Γου…
Είπατε ότι ήσασταν ερωτευμένος με την κυρία Σιν Χε-γέονγκ.
Ότι ήταν κεραυνοβόλος έρωτας κι ότι δεν το περιμένατε.
Ναι, κι είναι όλα αλήθεια.
Δεν δουλεύατε εθελοντικά
για να κοροϊδεύετε άτομα με αναπηρία;
Αυτό που συνέβη πέρυσι ήταν η πρώτη σας φορά;
Πόσα θύματα υπήρξαν πριν από την κυρία Σιν;
Τι εννοείτε;
Πώς μπορείτε να τα λέτε αυτά;
Δεν είμαι κακός άνθρωπος!
Δεν έχω λόγο να συνεχίσω να σας υπερασπίζομαι
αν εσείς κι η κυρία Σιν δεν αγαπιέστε.
Παραιτούμαι.
Τι; Κυρία Γου.
Κυρία Τσόι.
Συμφωνώ με την κυρία Γου.
Η Χε-γέονγκ κι εγώ
αγαπιόμαστε πραγματικά!
Την αληθινή αγάπη, όμως, δεν τη βρίσκεις με την πρώτη.
Σας ικετεύω.
Σας παρακαλώ.
Πιστέψτε με.
Αλήθεια θα φύγεις απ' την υπόθεση του Γιανγκ Τζέονγκ-ιλ;
Ναι, θα μιλήσω στον Τζουνγκ αύριο
και θα παραιτηθώ.
Κατάλαβα.
Έχεις ακούσει που λένε ότι όσοι περνούν μαζί
το Τείχος Ντοκσουγκούνγκ χωρίζουν;
Όχι. Έτσι λένε;
Ναι. Παλιά, το Οικογενειακό και το Ανώτατο Δικαστήριο
ήταν στη βόρεια πλευρά του Τείχους Ντοκσουγκούνγκ.
Όλοι περνούσαν από εκεί για να πάρουν διαζύγιο κι έτσι βγήκε η φράση.
Περίμενε.
Μήπως να σταματήσουμε να περπατάμε;
Τι;
Πιστεύεις σ' αυτά τα πράγματα;
Δεν υπάρχει επιστημονική απόδειξη.
Το Οικογενειακό Δικαστήριο μεταφέρθηκε στο Σεοτσό-ντονγκ το 1995
και μετά στο Γιανγκτζέ-ντονγκ με το Διοικητικό Δικαστήριο…
Τζουν-χο!
Δεν το πιστεύω ότι σε πετυχαίνω ξανά. Τι σύμπτωση.
Εμένα μου λες; Χρόνια και ζαμάνια, Τζουν-χο.
Ήθελα πολύ να μάθω τι κάνεις.
Ναι. Πώς είστε;
Τι;
Αυτή είναι…
Απ' το ίδρυμα;
Σ' το είπα ότι δεν είναι.
Δεν είναι;
Τότε…
Έχουμε βγει ραντεβού.
Τι;
Βγήκαμε ραντεβού.
Περπατάμε στο Τείχος Ντοκσουγκούνγκ.
Δουλεύουμε μαζί. Είναι η δικηγόρος Γου Γιουνγκ-γου.
Πείτε γεια, παιδιά.
Γεια σας, με λένε Γου Γιουνγκ-γου.
Διαβάζεται και ορθά και ανάποδα.
Άννα, Σάββας, Σέρρες, σοφός, Γου Γιουνγκ-γου.
Κατάλαβα.
Σωστά.
Γεια σου.
ΓΙΑΤΡΟΙ ΓΙΑ ΦΑΡΜΑΚΑ ΜΠΑΡΙΣΤΕΣ ΓΙΑ ΚΑΦΕ
Το "ΤΜΓ" σημαίνει "Τρελή Με τον Γιανγκ".
Το "ΤΜΧ" σημαίνει "Τρελός με τη Χε-γέονγκ".
"ΚΝ" η "Καυτή Νύχτα".
"ΕΣΕ" είναι "Ειδικά Σεξουαλικά Εγκλήματα".
"ΚΚ" είναι "Κέρμα Καραόκε". Το "ΚΓΔΑ", "Κοτόπουλο Για Δείπνο Απόψε".
Κυρία Γου;
Το "ΣΜ" τι είναι;
-Σχολή Μπαρίστα! -Ορίστε;
Στη συνομιλία τους γράφουν
ότι η Σιν πήγε σε σχολή μπαρίστα πριν λίγους μήνες.
Μου είπε ότι είναι μόνη όταν πηγαίνει στη σχολή.
Οπότε…
Η σχολή είναι στο Τζονγκνό 3-γκα.
Έχει μάθημα κάθε Δευτέρα, Τετάρτη και Παρασκευή.
Πάμε αμέσως. Μόνο εκεί θα δούμε την κυρία Σιν.
Τι; Κυρία Γου!
Να βρεθούμε για ένα ποτό. Θα μιλήσουμε.
Κυρία Γου!
Περίμενε!
Πάμε μαζί!
Κυρία Σιν Χε-γέονγκ!
ΣΧΟΛΗ ΚΟΥΛ ΜΠΑΡΙΣΤΑ
Κυρία Σιν, τι θέλατε να μου πείτε;
Τον αγαπώ.
-Τι; -Τι;
Μην τον αφήσετε να πάει φυλακή.
Εντάξει.
Τον κύριο Γιανγκ λέτε;
Ναι.
Σωστά.
Δεν θέλετε να πάει φυλακή;
Όχι.
Μα, καταθέσατε ότι σας επιτέθηκε σεξουαλικά.
-Δεν μου επιτέθηκε! -Δεν σας επιτέθηκε;
Η μαμά μου με έβαλε να το πω αυτό.
Η μαμά μου μισεί τους άντρες.
Τους θεωρεί όλους καθάρματα ζιγκολό.
Ο κύριος Γιανγκ Τζέονγκ-ιλ…
μοιάζει λίγο με κάθαρμα ζιγκολό.
Ναι.
Τι;
Ξέρατε ότι κάνει τον ζιγκολό;
Ναι.
Κι όμως…
τον αγαπάτε;
Ναι.
Απαγορεύεται;
Βασικά…
Όχι.
Δεν είναι κακό.
Μην αφήσετε τον ΤΜΧ να πάει φυλακή.
Σας παρακαλώ.
Μπορείτε να καταθέσετε όσα είπατε στην επόμενη ακρόαση;
Ότι μοιάζει με ζιγκολό;
-Τι; -Τι;
Είπατε ότι δεν θέλετε να πάει φυλακή ο κύριος Γιανγκ.
Ναι.
Θέλουμε να το πείτε αυτό στο δικαστήριο
μπροστά στους δικαστές.
Ναι.
Κι αν η μαμά μου πει ότι δεν μπορώ;
Μπορείτε να καταθέσετε, ακόμα κι αν σας το απαγορεύσει.
Είστε 27 ετών κι ενήλικη.
Μπορείτε να αποφασίσετε μόνη σας.
Όπως ξέρετε,
ο κύριος Γιανγκ μοιάζει με ζιγκολό.
Είναι κακός.
Ναι.
Αλλά ακόμα και τα άτομα με αναπηρία
είναι ελεύθερα να ερωτευτούν έναν κακό.
Αν ήταν έρωτας ή σεξουαλική επίθεση,
πρέπει να το αποφασίσετε εσείς.
Μην αφήσετε τη μητέρα σας και το δικαστήριο
να αποφασίσει για εσάς.
Τι τους νοιάζει ο μισθός, οι καταθέσεις κι οι αποταμιεύσεις μου;
Ένας μου ζήτησε ώρα γέννησης,
για να δει αν ταιριάζουμε αστρολογικά.
Ένας άλλος ήθελε να μάθει για τον πατέρα μου και μιλούσε γι' αυτόν.
Θεέ μου.
Εγώ θέλω να είμαι με ένα καλό παιδί.
Τόσο πολλά ζητάω;
Νομίζω ότι οι άντρες που βγαίνεις σκέφτονται μόνο τον γάμο.
Γιατί δεν πας σε κλαμπ αντί για ραντεβού στα τυφλά;
Δεν θέλω να πάω σε κλαμπ.
Τα κλαμπ είναι για ξεπέτες και τέτοια.
Τι κακό έχουν οι ξεπέτες;
Μια ζωή την έχουμε. Βγες και διασκέδασε.
Ξέχνα το, έφτασα. Πρέπει να κλείσω.
Γεια σου.
Κάθισε.
Λοιπόν…
Χαίρομαι που σε γνωρίζω.
Είμαι ο Κιμ Μιν το πειραχτήρι.
Είμαι πειραχτήρι.
Εντάξει.
Γεια σου.
Είμαι η Τσόι Σου-γέον.
Ωραία.
Είπες ότι μένεις εδώ κοντά, έτσι;
Γι' αυτό έκανα κράτηση εδώ. Επειδή είναι κοντά.
Μένω στο Μπουντάνγκ. Κοντά στη δουλειά.
Κατάλαβα. Εντάξει.
Λοιπόν…
Έχουν πολύ καλό ψωμί εκεί που μένεις.
-Τι; -"Μπουν" είναι το "ψωμί".
Ψωμί…
Ναι.
"Μπουν", "ντανγκ";
Μπουντάνγκ.
Λοιπόν…
Να δούμε το μενού;
Ναι, φυσικά.
Θεέ μου, έχουν σαλάτα με πορτοκάλια.
Περνάς "πορτο-καλά" απόψε;
Εγώ θα πάρω
την πίτσα με γκοργκοντζόλα κι ελπίζω να είναι "πορτο-καλή".
Μήπως θες κέικ μπανάνα για γλυκό;
Μπανάνα.
Θα την "πατήσεις" με μένα.
Τι;
Θεέ μου.
Ήξερα ότι είσαι μάγειρας. Ξέρεις κι αστεία με τρόφιμα.
Αστείο, έτσι;
Είναι μέρος της δουλειάς. Δεν είχα καταλάβει ότι ξέρω τόσα.
Φάε νουντλς, όχι στρούντελ.
Όχι νουντλς με πουντλ.
Σήκωσέ το.
Όχι, δεν πειράζει. Θα την καλέσω αργότερα.
Όχι, σε παρακαλώ, σήκωσέ το τώρα.
Μπορώ;
Εμπρός;
Τριχωτό Αφεντικό, θέλω σουγιούκ. Πώς το φτιάχνεις;
Τι είναι αυτά που λες; Κλείσ' το! Έχω δουλειά!
Εγώ δεν έχω δουλειά.
Περίμενε. Βάζεις φύλλα δάφνης και τι άλλο;
Γκοτσουτζάνγκ;
Γιατί να βάλεις γκοτσουτζάνγκ στο σουγιούκ;
Συγγνώμη. Η υπάλληλός μου είναι.
Τι; Καίγεται το σπίτι;
Έρχομαι. Θα το σβήσω εγώ.
Συγγνώμη, έπιασε φωτιά το σπίτι μου. Πρέπει να φύγω.
Ξέρω ότι πιέστηκες για να βγούμε. Λυπάμαι πολύ.
Γιατί πας στη φωτιά;
Το βρήκα. Θέλει σάμτζανγκ!
Αυτό δεν θέλει;
Τριχωτό Αφεντικό, με ακούς;
Ναι.
Νομίζω ότι με παράτησε.
Τι; Κιόλας;
Τι στο καλό έκανες και σε παράτησε έτσι γρήγορα;
Έκλασες;
Δεν ξέρω.
Γιατί με παράτησε; Δεν την έβγαλα για φαγητό σε καταγώγιο.
Τι στο…
Εμπρός;
-Ετοιμάσου. Πάμε σε κλαμπ. -Τι;
Εσύ δεν είπες ότι μια ζωή την έχουμε;
Πάμε έξω να διασκεδάσουμε!
Θα ξεσαλώσουμε απόψε!
Τι είδους άντρα θέλεις;
Πες μας. Τι εννοείς "καλό παιδί";
Δεν ζητάω και πολλά.
Πρέπει να είναι ψηλός.
Εντάξει.
Να έχει φαρδιούς ώμους.
Είναι σημαντικό αυτό.
Να έχει ωραίο χαμόγελο και…
Αυτός;
Σε κοιτάζει εδώ και ώρα.
Εμένα;
Αλήθεια;
-Τι; -Έρχεται. Πάμε.
Σταθείτε!
Παίζει ωραία μουσική, έτσι;
Ναι.
Η μουσική.
Ναι.
Σας ευχαριστώ που δεν με παρατήσατε
και συνεχίζετε να με υπερασπίζεστε.
Τι;
Δεν το έκανα για εσάς.
Το έκανα για την κυρία Σιν.
Εκείνη να ευχαριστήσετε, όχι εμάς.
Μυρίζεις αλκοόλ.
Και φοράς τα ίδια ρούχα με χθες.
Μη μιλάς.
-Πώς πήγε το ραντεβού; -Δεν πήγε καλά.
Εγερθείτε.
Μπορείτε να καθίσετε.
Κατηγορούμενε.
Ζητήσατε να καταθέσει το θύμα, η κυρία Σιν Χε-γέονγκ.
Ναι, η κυρία Σιν εξέφρασε στη δικηγόρο μας την πρόθεσή της να καταθέσει.
Κύριε πρόεδρε. Δεδομένου ότι πρόκειται για σεξουαλική επίθεση,
θα ήταν δύσκολο για το θύμα να παραμείνει ψύχραιμο μπροστά στον κατηγορούμενο.
Ζητώ να βγει από την αίθουσα
ώστε να καταθέσει το θύμα.
Συμφωνώ.
Κατηγορούμενε, θα απομακρυνθείς από την αίθουσα κατά την εξέταση.
Κυρία Σιν Χε-γέονγκ.
Πλησιάστε.
"Ορκίζομαι να πω την αλήθεια,
όλη την αλήθεια και μόνο την αλήθεια
και να δεχτώ την τιμωρία
που επιβάλει ο νόμος, αν ψευδομαρτυρήσω".
Συνήγορε, δική σας η μάρτυρας.
Σας παρενόχλησε ο κύριος Γιανγκ και θέλετε να τιμωρηθεί;
-Ναι. -Τι;
Θέλετε να πάει φυλακή ο κύριος Γιανγκ;
Όχι, δεν θέλω.
Γιατί όχι;
Επειδή τον αγαπώ.
Μάρτυρα, είπατε ότι αγαπάτε τον κύριο Γιανγκ Τζέονγκ-ιλ;
Ναι.
Οι ΤΜΓ και ΤΜΧ
είναι ερωτευμένοι.
Η συνεύρεσή σας με τον κατηγορούμενο στις 12 Μαρτίου
ήταν συναινετική, επειδή είστε ερωτευμένοι;
Ναι.
Δηλαδή, δεν σας επιτέθηκε σεξουαλικά;
Σωστά.
Γιατί στην αστυνομία
καταθέσατε ότι ο κύριος Γιανγκ Τζέονγκ-ιλ σας επιτέθηκε;
Εγώ…
Δεν ξέρω.
Η μητέρα σας σάς είπε να το πείτε αυτό;
Ένσταση. Καθοδηγεί.
Απορρίπτεται.
Συνεχίστε την ερώτησή σας.
Σας είπε η μητέρα σας να καταθέσετε ότι σας κακοποίησαν σεξουαλικά;
Απλώς…
Σας παρακαλώ, μην αφήσετε τον ΤΜΧ να πάει φυλακή.
Ολοκλήρωσα.
Κυρία εισαγγελέα, δική σας η μάρτυρας.
Κυρία Σιν Χε-γέονγκ.
Είπατε ότι αγαπάτε τον κύριο Γιανγκ, σωστά;
Ναι.
Τι είναι η αγάπη;
Μπορείτε να την ορίσετε;
Ναι…
Να την ορίσω;
Λοιπόν…
Αγάπη…
Ένσταση!
Τι ερώτηση είναι αυτή;
Είναι δύσκολο να απαντήσει κανείς σε κάτι τόσο ασαφές και αόριστο.
Εντάξει, θα γίνω πιο συγκεκριμένη.
Κυρία Σιν, ξέρετε τι είναι η σεξουαλική επαφή;
Ναι.
Ξέρετε τι είναι η σεξουαλική επίθεση;
Ναι.
Τότε, ποια είναι η διαφορά ανάμεσα σ' αυτά τα δύο;
Σε τι διαφέρει η επαφή απ' την επίθεση;
Λοιπόν…
Να σας πω…
Ένας ενήλικας…
Λοιπόν…
Κυρία Σιν, να ρωτήσω κάτι άλλο.
Ανοίγετε τα μάτια σας;
Στις 12 Μαρτίου,
αφότου φύγατε από το μοτέλ όπου ήσασταν με τον κύριο Γιανγκ,
πήγατε κατευθείαν σπίτι, σωστά;
Ναι.
Πήγατε κατευθείαν στο δωμάτιό σας
και ξύσατε το αριστερό σας χέρι με το δεξί, τόσο δυνατά
που ανοίξατε πληγή.
Σωστά;
Ναι.
Έτσι ήταν το χέρι της κυρίας Σιν εκείνη τη μέρα.
Γιατί το κάνατε αυτό;
Βασικά…
Επειδή…
Μήπως αγχωθήκατε από τη μονόπλευρη σεξουαλική πίεση του κατηγορουμένου;
Ένσταση!
Το γεγονός ότι συνεχίσατε να ξύνεστε,
μέχρι που σας βρήκε η μητέρα σας και σας πήγε στο νοσοκομείο,
δείχνει πόσο επίπονες ήταν οι συνέπειες της σεξουαλικής επίθεσης.
Ένσταση!
Το ξύσιμο του χεριού είναι απλώς μια συνήθειά της.
Η εισαγγελέας υποθέτει
ότι οφειλόταν στη συνεύρεσή τους.
Η εισαγγελέας θέτει ερωτήσεις
ή ωθεί τη μάρτυρα σε εικασίες;
Μαμά, δεν θέλω να το κάνω αυτό.
Μαμά…
Χε-γέονγκ.
Είσαι καλά;
Έλα εδώ.
Δεν πειράζει.
Περίμενε!
Έχεις αυτισμό;
Τι;
Πιστεύεις ότι ξέρεις πώς νιώθουν όλα τα άτομα με αναπηρία;
Μπορείς να λες βλακείες ότι είναι ελεύθερη να αγαπάει έναν κακό άνθρωπο;
Κυρία μου, ηρεμήστε κι αν έχετε κάτι να πείτε, μιλήστε σ' εμένα…
Ξέρεις κάτι;
Πρέπει να προστατέψω την κόρη μου από τον κόσμο.
Πρέπει να προστατέψω το παιδί μου από τα καθάρματα
που προσπαθούν να την εκμεταλλευτούν με κάθε δυνατό τρόπο
μόλις τη βλέπουν αθώα κι ευαίσθητη!
Δεν ξέρεις πώς νιώθω. Και τι έχεις να πεις;
Ότι έχουν δικαίωμα οι ανάπηροι στην αγάπη;
Ποια είσαι εσύ που μιλάς για αυτισμό και αναπηρία;
Η αναπηρία του παιδιού μου είναι ίδια με τη δική σου;
Σε παρακαλώ, άσε τη γελοία προσπάθεια να δείξεις συμπόνια.
Είναι αηδιαστικό. Καταλαβαίνεις;
"Είναι αηδιαστικό. Καταλαβαίνεις;"
Τζουν-χο. Θέλω να γνωρίσω την κοπέλα σου.
Γιατί δεν τη φωνάζεις; Μόνο εγώ δεν την έχω δει.
Εντάξει, θα την καλέσω την επόμενη φορά.
Είσαι σίγουρος γι' αυτό που κάνεις;
Μπορεί να είναι δικηγόρος, αλλά πρέπει να το σκεφτείς καλά.
-Τι εννοείς; -Εννοώ, ξέχνα εμάς.
Θα πεις στους γονείς σου ότι βγαίνεις με κάποια σαν αυτήν;
Τι εννοείς "κάποια σαν αυτήν";
Γιατί το λες έτσι;
Εννοώ…
Ειλικρινά, είναι…
Ξέρεις.
Τι είναι;
-Τι πράγμα; Πες μου. -Είναι κάπως.
Έλα τώρα, πώς είναι, δηλαδή;
Ξέρετε,
ο Τζουν-χο ήταν πάντα καλός.
Φταίει που είναι τόσο καλός.
Πάω να φύγω.
Δεν καταλαβαίνω τι λέτε.
-Όχι. -Έλα, κάθισε.
-Άσε με. -Εντάξει.
Έχω βρεθεί σε τέτοια σχέση.
Το έχω περάσει
και δεν λέγεται αγάπη.
-Τι; -Είσαι με κάποια που λυπάσαι.
Αυτό δεν είναι αγάπη.
Είναι…
συμπόνια.
Σταμάτα.
Ναι. Είσαι μεθυσμένος; Είναι μεθυσμένος. Ας κάνουμε…
"Κάποια που λυπάσαι";
Ποια είναι για λύπηση;
Ελάτε τώρα, ποια είναι;
Μη!
-Σταμάτα. -Άσε με!
Κάθαρμα.
-Για το καλό σου το λέω. -Έλα εδώ. Τι είπες;
-Τι ξέρεις εσύ, κάθαρμα; -Καθίκι!
-Έλα εδώ. -Άσε με.
-Άσε με. Έλα εδώ. -Άσε με.
-Ξαναπές το!
Είναι γλυκό το ποτό σήμερα.
Όντως.
-Κύριε Κιμ. -Ναι;
Δεν ήσουν συμφοιτητής με την κυρία Τε Σου-μι της Τεσάν;
Την Τε Σου-μι;
Ναι, ήμασταν στην ίδια σχολή.
Σωστά;
Άκουσα μια εξωφρενική φήμη για εκείνη.
-Εξωφρενική φήμη; -Ναι.
Λένε ότι η κυρία Τε
έχει κι άλλο παιδί.
Ναι, αυτό.
Θεέ μου.
Έχει κι άλλο παιδί;
Θεέ μου.
Το ήξερες;
Αυτά είναι κουτσομπολιά.
Θεέ μου.
Στο πανεπιστήμιο, η Τε Σου-μι διέκοψε
ξαφνικά τις σπουδές της κι είπε ότι θα πάει στο εξωτερικό.
-Μάλιστα. -Είναι από πλούσια οικογένεια.
Δεν ήταν κάτι το φοβερό που έφυγε.
Αλλά κάτι δεν κολλούσε.
Δεν είχε αποφοιτήσει,
ούτε είχε περάσει τις εξετάσεις του Συλλόγου.
Ξαφνικά, έφυγε για σπουδές στο εξωτερικό.
Ναι.
Ο κόσμος άρχισε να εικάζει διάφορα
κι έτσι βγήκε αυτή η φήμη.
Ο κόσμος έχει τρελή φαντασία.
Να κάνει παιδί; Θεέ μου.
Κύριε Κιμ, μήπως…
θυμάσαι ποια χρονιά διέκοψε τη σχολή;
Για να δούμε.
Λοιπόν…
ήμουν 24 ετών και ήταν πριν πάω στον στρατό.
Πρέπει να ήταν το 1996.
Άρα, περίπου…
πριν από 26 χρόνια, σωστά;
Θεέ μου, το 1996 ήταν 26 χρόνια πριν;
Ναι.
Πώς περνάει έτσι ο καιρός;
Αν έκανα τότε παιδί με τη Γέονγκ-σουκ,
θα ήταν γύρω στα 27, σωστά;
Σωστά.
Οι περισσότερες νέες στην εταιρεία φέτος είναι σ' αυτήν την ηλικία.
Αλήθεια;
Θεέ μου.
Σας ανακοινώνω την απόφαση των ενόρκων.
Ως προς τις κατηγορίες.
Τρεις από τους επτά ενόρκους
έκριναν τον κατηγορούμενο ένοχο,
τέσσερις αθώο. Επομένως, κρίνεται αθώος.
-Είναι τρελό! -Απίστευτο!
-Αθώος; -Αποκλείεται!
Δεν είναι λογικό.
-Αθώος; -Είναι παράλογο!
Ησυχία.
Το δικαστήριο
σέβεται βαθιά
τη γνώμη των ενόρκων.
Τώρα, η ετυμηγορία.
Εγερθείτε.
Εντάξει.
Επίσημη δικαστική απόφαση.
Ο κατηγορούμενος…
καταδικάζεται σε διετή φυλάκιση.
Πρέπει να ολοκληρώσει
ένα 40ωρο πρόγραμμα θεραπείας για σεξουαλικούς παραβάτες.
-Τα στοιχεία του -Γιουνγκ-γου.
θα παραμείνουν στο δίκτυο για πέντε χρόνια.
Είμαι…
Ο κατηγορούμενος
-Θα πάω φυλακή; -απαγορεύεται να εργαστεί
-Ναι. -για πέντε χρόνια σε ιδρύματα
κι εγκαταστάσεις πρόνοιας.
Η απόφαση βασίζεται στα παρακάτω.
Το έγκλημα, εν προκειμένω, έγκειται σε άσεμνες πράξεις του κατηγορούμενου
-απέναντι στο θύμα, που αδυνατεί -Χε-γέονγκ.
να υπερασπιστεί τον εαυτό της λόγω της νοητικής υστέρησής της.
-Ως εκ τούτου, διέπραξε έγκλημα -Χε-γέονγκ.
και χρήζει τιμωρίας.
-Ηθελημένα εργάστηκε -Γιατί κλαις;
σε οργανισμούς για άτομα με αυτισμό
-και αναπτυξιακές αναπηρίες. -Γιατί κλαις; Θα τιμωρηθεί.
Επιπλέον, μετά το έγκλημα,
-η νοητική υστέρηση του θύματος -Χε-γέονγκ.
και το άγχος του φαίνεται να έχουν αυξηθεί.
Λόγω του εγκλήματος,
το θύμα φαίνεται να έχει υποστεί σημαντικά σωματικά και ψυχικά τραύματα.
Στο διαμέρισμα 607, εκεί πέρα.
Μένω με τον κύριο Κουόν.
Μάλιστα.
Οπότε…
Ο Μιν-γου
είπε ότι θα γυρίσει αργά σήμερα.
Θες να έρθεις μέσα για λίγο;
Όχι, είμαι κουρασμένη και θέλω να πάω σπίτι.
Εντάξει.
Τότε, πάμε μαζί. Θα σε συνοδέψω.
Τι;
Άρα,
τσάμπα σε έφερα εγώ στο σπίτι σου.
Κι η διαδρομή δεν βολεύει.
Έτσι είναι τα ραντεβού.
Χωρίς νόημα, χωρίς να βολεύουν.
Είναι χαζά.
Όταν έχεις κάποια αναπηρία,
να σου αρέσει απλώς κάποιος
δεν είναι αρκετό.
Ακόμα κι αν πω ότι είναι αγάπη,
αν ο κόσμος πιστεύει διαφορετικά,
τότε, εκείνοι έχουν δίκιο.
Για την υπόθεση μιλάς;
Δεν ξέρω
αν μιλάω για την υπόθεση
ή για τον εαυτό μου.
Ακόμα κι αν οι άλλοι διαφωνούν,
αν εσύ πεις ότι είναι αγάπη,
τότε, έχεις δίκιο εσύ.
Να μ' αγαπήσεις…
είναι δύσκολο.
Ναι.
Έτσι φαίνεται.
Αλλά θα το κάνεις;
Ναι.
Χτυπάς
τα δόντια σου όταν φιλάς;
Όχι;
Τότε, τι πρέπει να…
Λοιπόν…
Νομίζω…
ότι θα ήταν καλύτερα αν άνοιγες λίγο ακόμα το στόμα σου.
Και θα ήταν καλύτερα…
αν έκλεινες τα μάτια σου.
Εντάξει.
Συγγνώμη. Κλείσαμε…
Μπορώ να περάσω;
Γιατί ήρθες εδώ; Αν σε δει η Γιουνγκ-γου;
ΤΕΣΑΝ - ΓΡΑΦΕΙΟ ΒΟΣΤΟΝΗΣ
Η Τεσάν έχει γραφείο στη Βοστόνη.
Πηγαίνετε μαζί.
Δουλεύει στη Χανμπάντα.
Θα της πεις πού θα πάει; Δεν δουλεύει καν στην Τεσάν.
Γκουάνγκ-χο.
Το σχεδίασες με τη Σέον-γιουνγκ;
Οι δυο σας
σχεδιάσατε να προσλάβετε τη Γιουνγκ-γου
για να με καταστρέψετε;
Ο κόσμος δεν περιστρέφεται γύρω σου.
Για ποιο σχέδιο μιλάς;
Η Χανμπάντα την προσέλαβε, επειδή είναι καλή δικηγόρος.
Ναι.
Η Γιουνγκ-γου είναι εξαιρετική.
Γι' αυτό κάνω αυτήν την προσφορά.
Είναι μεγάλη ευκαιρία να εξελιχθεί στο εξωτερικό.
Πείσε την.
Θα της δώσω τα πάντα ώστε να αφοσιωθεί στη δουλειά της,
στις ΗΠΑ.
Μήπως προσπαθείς να την απομακρύνεις όσο γίνεται,
για να μη σταθεί εμπόδιο στο να γίνεις υπουργός Δικαιοσύνης;
Έχει η Γιουνγκ-γου
γιατρό ή ψυχολόγο;
-Τι; -Έχει αυτισμό.
Έχεις κάποιον επαγγελματία να την προσέχει αποκλειστικά;
Της έκανα όσες θεραπείες χρειάζονταν.
Και χωρίς αυτές, τα πάει μια χαρά.
Αλήθεια;
Μήπως φταίει που δεν μπορείς να κάνεις παραπάνω;
Δεν είναι αργά να κάνεις το καλύτερο γι' αυτήν.
Η ενημέρωση και οι θεραπείες για τον αυτισμό
είναι πιο εξελιγμένες στις ΗΠΑ.
Έχεις ιδέα
πόσες κοινότητες αυτιστικών υπάρχουν στη Βοστόνη;
Θα υπάρχουν πολλοί
γιατροί και ψυχολόγοι ειδικοί στον αυτισμό.
Εδώ, η Γιουνγκ-γου είναι μόνη.
Θα είσαι υπεύθυνος για εκείνη και θα τη βοηθάς πάντα;
Η Γιουνγκ-γου είναι κόρη μου.
Γιατί ανακατεύεσαι και μου λες τι να κάνω;
Ήσουν εγωίστρια και δεν ήρθες ποτέ να τη δεις.
Τι θες τώρα;
Έχεις θράσος.
Κοίτα ποιος μιλάει.
Ξέχασες την υπόσχεσή μας;
Είπες ότι θα εξαφανιστείς,
αν γεννήσω τη Γιουνγκ-γου.
Γιατί αθέτησες την υπόσχεσή σου και εμφανίστηκες;
Προσπαθείς να με εκδικηθείς
μέσω της Γιουνγκ-γου;
Ή μήπως θες λεφτά;
Θες να σου δώσω λεφτά;
Πάψε!
Βγες.
Φύγε!
ΔΙΚΗΓΟΡΙΚΗ ΕΤΑΙΡΕΙΑ ΤΕΣΑΝ ΓΡΑΦΕΙΟ ΒΟΣΤΟΝΗΣ
Προσφάτως, δύο άλλοι κι εγώ
βάλαμε λεφτά και αγοράσαμε λαχνούς.
Υποσχεθήκαμε να τα μοιραστούμε δίκαια, αν κέρδιζε κάποιος.
Χρειάζομαι τα 1,4 δις γουόν.
Αν χωρίσεις, μοιράζονται και τα λεφτά;
Είναι η πρώτη φορά που σκέφτομαι κάποιον συνέχεια.
Είναι πολύ παράξενο.
Υποτιτλισμός: Αλέξης Γραμμένος